Ines Bisgaard på 8 år er en af eleverne på fredagens hold på malerskolen. - Jeg skal lave månelys, fortæller Ines Bisgaard, mens hun laver de først strøg med penslen på sit maleri. Netop månelys er sammen med solopgang dagens tema på malerskolen, som ledes af kunstformidler Ane Bjerg Thomsen. - Børnene arbejder meget koncentreret og opmærksomt. De er nærmest gældende for alle de hold, som kommer, siger Ane Bjerg Thomsen. Malerskolen på museet i Skagen kører i denne uge og næste uge. Alle pladser på holdene i uge 7 har været besat. I næste uge er der stadig ledige pladser. I halvanden time arbejder børnene i alderen 7-14 år med deres Skagen-maleri, og som prikken over i'et, så kommer maleriet i guldramme.

Referat:
I Skagen bruger mange børn vinterferien på at male. Skagen Museum holder hver dag malerskole.